NORAKSTS

|  |  |
| --- | --- |
| 26.08.2021. | Nr.13/32 |

**STARPGABALA STATUSA NOTEIKŠANA ZEMES VIENĪBĀM**

(Ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Zemes vienības Pērnavas ielā 24A, Jelgavā, 705 m2 platībā (kadastra apzīmējums 0900 036 0329), Zemgales prospektā 9A, Jelgavā 74 m2 platībā (kadastra apzīmējums 0900 006 0430, Eduarda Veidenbauma ielā 33C, Jelgavā, ar aptuveno platību 7 m2 (kadastra apzīmējums 0900 007 0509), Kaimiņu ielā 12A, Jelgavā, ar aptuveno platību 173 m2 (kadastra apzīmējums 0900 019 0509), 6.līnijā 43A, Jelgavā, ar aptuveno platību 457 m2 (kadastra apzīmējums 0900 030 0349) un Riņķa ielā 9A, Jelgavā, ar aptuveno platību 26 m2 (kadastra apzīmējums 0900 002 0689) izvietojas uz zemes, par kuru zemes reformas normatīvo aktu noteiktajā kārtībā nav saņemti zemes pieprasījumi īpašuma tiesību atjaunošanai uz minētām teritorijām no kādreizējiem zemes īpašniekiem un viņu mantiniekiem. Minēto zemes vienību piederība 1940.gada 21.jūlijā nav konstatēta.

Pamatojoties uz Jelgavas pilsētas domes 2015.gada 29.janvāra lēmuma Nr.2/7 „Zemes reformas pabeigšana Jelgavas pilsētā” pielikuma trešo sadaļu „Pašvaldībai piekritīgā zeme”, minētās zemes vienības piekrīt Jelgavas valstspilsētas pašvaldībai un ir reģistrējamas Zemgales rajona tiesas zemesgrāmatā uz Jelgavas valstspilsētas pašvaldības vārda.

Saskaņā ar Jelgavas valstspilsētas pašvaldības administrācijas Attīstības un pilsētplānošanas pārvaldes 2021.gada 26.jūlija Atzinumu Nr.3-6/21/182 “Informācija par zemes vienību Pērnavas ielā 24A, Jelgavā (kadastra apzīmējums 0900 036 0329, platība 705 m2)”, 2020.gada 1.jūlija Atzinumu Nr.3-6/156 “Informācija par zemes vienības daļu ar kadastra apzīmējumu 0900 006 0314”, 2021.gada 24.februāra Atzinumu Nr.3-6/40 „Informācija par zemes vienību Eduarda Veidenbauma ielā (kadastra apzīmējums 0900 007 0509)”, 2020.gada 29.jūnija Atzinumu Nr.3-6/154 „Informācija par zemes vienību (kadastra apzīmējums 0900 019 0389)”, 2021.gada 10.marta Atzinumu Nr.3-6/54 “Informācija par zemes vienības ar kadastra apzīmējumu 0900 030 0122 daļu” un 2020.gada 13.jūnija Atzinumu Nr.3-6/141 “Informācija par zemes vienību starp īpašumiem Riņķa ielā 9 un Tērvetes ielā 42, Jelgavā” minētās zemes vienības ir starpgabali, kuru atsevišķa saimnieciskā izmantošana nav iespējama un tie pievienojami kādam no blakus esošiem nekustamajiem īpašumiem.

Ievērojot minēto, saskaņā ar likuma ”Par pašvaldībām” 21.panta pirmās daļas 17.punktu, likuma ”Par valsts un pašvaldību zemes īpašuma tiesībām un to nostiprināšanu zemesgrāmatā” 3.panta otrās daļas 4.punktu un pamatojoties uz Publiskas personas mantas atsavināšanas likuma 1.panta 11.apakšpunktu,

**JELGAVAS VALSTSPILSĒTAS DOME NOLEMJ:**

1. Noteikt starpgabala statusu zemes vienībām:
	1. Pērnavas ielā 24A, Jelgavā ar kadastra apzīmējumu 0900 036 0329;
	2. Zemgales prospektā 9A, Jelgavā ar kadastra apzīmējumu 0900 006 0430;
	3. Eduarda Veidenbauma ielā 33C, Jelgavā ar kadastra apzīmējumu 0900 007 0509;
	4. Kaimiņu ielā 12A, Jelgavā ar kadastra apzīmējumu 0900 019 0509;
	5. 6.līnijā 43A, Jelgavā ar kadastra apzīmējumu 0900 030 0349;
	6. Riņķa ielā 9A, Jelgavā ar kadastra apzīmējumu 0900 002 0689.
2. Jelgavas valstspilsētas pašvaldības administrācijas Pašvaldības īpašumu pārvaldei reģistrēt lēmuma pirmajā punktā minētos starpgabalus Zemgales rajona tiesas zemesgrāmatā uz Jelgavas valstspilsētas pašvaldības vārda.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Izpilddirektores sekretāre K.Simonova

2021.gada 26.augustā